SK Úradný vestník Európskej únie C 405/5

SPOLOČNÉ PARLAMENTNÉ ZHROMAŽDENIE V RÁMCI DOHODY O PARTNERSTVE UZATVORENEJ MEDZI ČLENMI SKUPINY AFRICKÝCH, KARIBSKÝCH A TICHOMORSKÝCH ŠTÁTOV NA JEDNEJ STRANE A EURÓPSKOU ÚNIOU A JEJ ČLENSKÝMI ŠTÁTMI NA DRUHEJ STRANE

ZÁPISNICA Z ROKOVANIA V STREDU 20. JÚNA 2017

(2017/C 405/02)

Obsah

1. Naliehavá téma č. 1: Bezpečnostná situácia v sahelsko-saharskom regióne 5

2. Financovanie politických strán v štátoch AKT a EÚ 6

Výbor pre politické veci 6

Spoluspravodajcovia: Worlea Saywah Dunnah (Libéria) a Cécile Kashetu Kyenge 6

3. Úloha športu ako faktora, ktorý podporuje vzdelávanie a znižovanie chudoby 6

Výbor pre sociálne veci a životné prostredie 6

Spoluspravodajcovia: Abderrahmane Marrakchy (Mauritánia) a Teresa Jimenez-Becerril Barrio 6

4. Riziko vzniku najvážnejšieho hladomoru a humanitárnej krízy v dejinách 7

Diskusia s Christosom Stylianidesom, členom Európskej komisie zodpovedným za humanitárnu pomoc a krízové riadenie 7

5. Prijatie programu schôdze 7

6. Beztrestnosť za zločiny proti ľudskosti 7

7. Schválenie zápisníc z pondelka 19. júna 2017 8

8. Zlepšenie pomoci a účinnosti rozvoja v rámci spolupráce EÚ – AKT 8

9. Naliehavá téma č. 2: situácia v Burundi 8

10. Správa o Konferencii o mládeži 8

11. Správa o Fóre žien 9

ZÁPISNICA Z ROKOVANIA V STREDU 20. JÚNA 2017

(Rokovanie sa začalo o 9.10 h.)

ROKOVANIU PREDSEDALA: Mémounatou IBRAHIMA

úradujúca spolupredsedníčka

1. Naliehavá téma č. 1: Bezpečnostná situácia v sahelsko-saharskom regióne

Rečníci: Joaquin Tasso-Vilallonga (ESVČ), Alpha Ousmane (Burkina Faso), Frank Engel, Joseph Hyacinthe Owona Kono (Kamerun), Maria Arena, Maria Lidia Senra Rodríguez, Worlea Saywah Dunnah (Libéria), Bodil Valero, Ahamada Soukouna (Mali), Amadou Dioffo (Niger), Michael Gahler, Pally Iriase (Nigéria), Halifa Sallah (Gambia), Adjedoue Weidou (Čad), Tadeusz Zwiefka a Cécile Kashetu Kyenge.

Väčšina členov zdôraznila, že riešenie bezpečnostnej krízy v regióne Sahel a v oblasti Čadského jazera si vyžaduje krátkodobé aj dlhodobejšie opatrenia a malo by byť založené na komplexnom a koordinovanom prístupe, ktorý spája posilnené protiteroristické opatrenia s nepretržitou diplomatickou a politickou pozornosťou a rieši naliehavé humanitárne potreby. Riešenie hlavných príčin krízy vyžaduje posilnenú dlhodobú spoluprácu založenú na zásadách účinného rozvoja s dôrazom na miestne vlastníctvo. Viacerí členovia vyzvali EÚ a medzinárodné spoločenstvo, aby podporili rámec spolupráce G5 v sahelskom regióne, ktorý v decembri 2014 založili Burkina Faso, Čad, Mali, Mauritánia a Niger, pričom ocenili podporu, ktorú Európa a medzinárodné spoločenstvo doposiaľ poskytli. Nedostatočná rozvinutosť a zmena klímy spolu so slabou správou vecí verejných a porušovaním ľudských práv podnietili konflikty, ktoré ďalej oslabujú hospodárstvo, rozvoj a stabilitu regiónu. Viacerí členovia tiež zdôraznili problém nedovoleného obchodovania so zbraňami, drogami a ľuďmi a vyjadrili poľutovanie nad stratami ľudských životov v dôsledku terorizmu a konfliktov.

2.

Financovanie politických strán v štátoch AKT a EÚ

Výbor pre politické veci

Spoluspravodajcovia: Worlea Saywah Dunnah (Libéria) a Cécile Kashetu Kyenge

Cécile Kashetu Kyenge a Worlea Saywah Dunnah (Libéria) predstavili správu, v ktorej zdôraznili dôležitú úlohu politických strán pri sprostredkovaní dialógu medzi ľuďmi a štátnou mocou a v ktorej obhajujú ich zdravé a udržateľné financovanie.

Rečníci: Alpha Ousmane (Burkina Faso), Tadeusz Zwiefka, Spès-Caritas Njebarikanuye (Burundi), Mohamed Youssouf Goumaneh (Djibouti), Abadula Gemeda Dago (Etiópia), Louis Michel, Thomazeau Price Cyprien (Haiti), Bodil Valero, Uladi Mussa (Malawi), Isabella Adinolfi, Dariusz Rosati, Carlos Zorrinho, Clifford Andre (Seychely), Derek Vaughan, Babiker Mohamed Tom Bakhit (Sudán), Marlene Mizzi, Andre Misiekaba (Surinam), Jo Leinen, Adjedoue Weidou (Čad) a Jacob Oulanyah (Uganda).

Väčšina členov sa zhodla na tom, že politické strany sú základnou súčasťou demokratického procesu a že samotné členské príspevky nestačia na to, aby pokryli ich fungovanie. V krajinách AKT a EÚ boli použité rôzne postupy s cieľom dosiahnuť rovnaké podmienky a zabezpečiť spravodlivú súťaž o prístup k moci. To, či boli povolené verejné či súkromné príspevky sa zdá menej dôležité ako zavedenie jasných a transparentných pravidiel, jasných kritérií a úplnej transparentnosti a zverejnenia účtov, zoznamu darcov a ich stykov s podporovanými politickými stranami. Malo by to ísť ruka v ruke s účinným a nezávislým systémom kontrol a sankcií.

Worlea Saywah Dunnah (Libéria) a Cécile Kashetu Kyenge ukončili rozpravu.

3.

Úloha športu ako faktora, ktorý podporuje vzdelávanie a znižovanie chudoby

Výbor pre sociálne veci a životné prostredie

Spoluspravodajcovia: Abderrahmane Marrakchy (Mauritánia) a Teresa Jimenez-Becerril Barrio

Abderrahmane Marrakchy (Mauritánia) a Teresa Jimenez-Becerril Barrio predstavili správu a zdôraznili, že šport má obrovský potenciál, pokiaľ ide o rozvoj, mier a medzikultúrny dialóg. Takisto poukázali na význam fyzickej aktivity pri vedení k hodnotám, ako sú tímový duch, rovnosť, disciplína, húževnatosť, začleňovanie, zodpovednosť, vytrvalosť a úcta voči ostatným.

Rečníci: Alpha Ousmane (Burkina Faso), Jean Bosco Muhungu (Burundi), Cécile Kashetu Kyenge, Agnima Alain-Michel Lobognon (Pobrežie Slonoviny), Eleni Theocharous, Musa Hussein Naib (Eritrea), Catherine Bearder, Semira Sultan Abdulkadir (Etiópia), Maria Lidia Senra Rodríguez, Thomazeau Price Cyprien (Haiti), Worlea Saywah Dunnah (Libéria), Krzysztof Hetman, Hermann Razafindravelo (Madagaskar), Norbert Neuser, Derek Vaughan, Domenico Rosa (Komisia) a Julie Ward.

Členovia vyzvali na zaradenie telesnej výchovy do školských osnov a zhodli sa na tom, že veľké športové podujatia, ktoré sú riadne organizované a monitorované, by mohli prispieť k propagácii hosťovskej krajiny na svetovej scéne a k vzniku stabilných a dobre platených pracovných miest. Bola zdôraznená dôležitosť vzájomných výmen športovcov a trénerov medzi krajinami AKT a EÚ. Je nutné podporovať účasť žien a dievčat.

Abderrahmane Marrakchy (Mauritánia) a Teresa Jimenez-Becerril Barrio ukončili rozpravu.

4.

Riziko vzniku najvážnejšieho hladomoru a humanitárnej krízy v dejinách

Diskusia s Christosom Stylianidesom, členom Európskej komisie zodpovedným za humanitárnu pomoc a krízové riadenie

Christos Stylianides, člen Európskej komisie zodpovedný za humanitárnu pomoc a krízové riadenie, vystúpil s prehľadom situácie v Jemene, Somálsku, severovýchodnej Nigérii a Južnom Sudáne a uviedol, že hrozí nebezpečenstvo rozšírenia krízy do ďalších oblastí. Zdôraznil, ako sú pre riešenie problémov tohto druhu dôležité spoločné parlamentné zhromaždenie AKT – EÚ, medzinárodná spolupráca, dialóg medzi krajinami a partnerstvá medzi regionálnymi inštitúciami. Každá humanitárna kríza bola špecifická, jeden faktor je však spoločný pre všetky: rozhodujúca rola človeka pri vypuknutí týchto kríz je bohužiaľ konštantou. Zdôraznil tiež význam finančnej podpory zo strany Európskej únie, ktorej podiel na globálnej humanitárnej pomoci je okolo 27 %.

Rečníci: Jean Bosco Muhungu (Burundi), Bogdan Brunon Wenta, Abadula Gemeda Dago (Etiópia), Cécile Kashetu Kyenge, Mohamed Youssouf Goumaneh (Džibutsko), Eleni Theocharous, Worlea Saywah Dunnah (Libéria), Catherine Bearder, Maria Lidia Senra Rodríguez, Maria Heubuch, Anna Záborská, Carlos Zorrinho, Željana Zovko, Enrique Guerrero Salom, Frank Engel, Julie Ward, Joachim Zeller and Halifa Sallah (Gambia).

Niektorí členovia podali svedectvo o kritickej situácii v ich krajinách alebo o hrozbách, ktorým by ich krajiny mohli byť vystavené. Ako príčiny členovia zdôraznili: zmenu klímy, zlú správu vecí verejných a prepojenie medzi humanitárnymi krízami a konfliktmi. Vyzvali medzinárodné spoločenstvo, a špeciálne Európsku úniu, aby vyvinuli spoločné úsilie a bezodkladne prijali rázne opatrenia v úzkej spolupráci všetkých príslušných aktérov a darcov. Mnohí členovia zdôraznili potrebu zvýšiť odolnosť krajín a obyvateľstva postihnutého tragickým hladomorom.

Christos Stylianides odpovedal na otázky a ukončil rozpravu.

(Rokovanie bolo prerušené o 13.18 h a pokračovalo o 15.12 h.)

ROKOVANIU PREDSEDAL: Louis MICHEL

spolupredseda

5. Prijatie programu schôdze

Program schôdze bol prijatý v podobe uvedenej v tejto zápisnici.

6.

Beztrestnosť za zločiny proti ľudskosti

Hlavná rozprava so Sidikim Kabom, predsedom Zhromaždenia zmluvných štátov Rímskeho štatútu Medzinárodného trestného súdu

Sidiki Kaba, predseda Zhromaždenia zmluvných štátov Rímskeho štatútu Medzinárodného trestného súdu (MTS), zdôraznil, že je dôležité zamedziť beztrestnosti s cieľom posilniť právny štát slúžiaci v prospech všetkých občanov, a vysvetlil, prečo mnoho krajín na celom svete vrátane mnohých afrických krajín podporilo zriadenie MTS. Tento súd, ako aj trestné právo všeobecne, má preventívnu a odrádzajúcu úlohu.

Rečníci: Alpha Ousmane (Burkina Faso), Željana Zovko, Zénon Ndaruvukanye (Burundi), Cécile Kashetu Kyenge, Oumouri Mmadi Hassani (Komory), Eleni Theocharous, Agnima Alain-Michel Lobognon (Pobrežie Slonoviny), Louis Michel, Halifa Sallah (Gambia), Neoklis Sylikiotis, Thomazeau Price Cyprien (Haiti), Veikko Nekundi (Namíbia), Teresa Jiménez-Becerril Barrio, Clifford Andre (Seychely), Jo Leinen, Phel Parkies (Južná Afrika), Arne Gericke, Babiker Mohamed Tom Bakhit (Sudán), Michael Gahler, Jacob Oulanyah (Uganda), Arne Lietz, Daniel K. Shumba (Zimbabwe) a Joaquin Tasso Vilallonga (ESVČ).

Mnohí členovia podporili stanovisko, že beztrestnosť je nielen prejavom pohŕdania obeťami zločinov proti ľudskosti, ale tiež prispieva k zachovávaniu nedemokratických vlád, ktoré sa nikomu nezodpovedajú, a môže povzbudzovať nezodpovedných vládcov k vyvolávaniu konfliktov v rámci krajín a medzi krajinami. Prezentácia vyvolala silné reakcie a obvinenia MTS zo zaujatosti a zo zlyhania pri riešení porušovania ľudských práv, ktorého sa dopúšťajú západné mocnosti uplatňujúce ideológiu belošskej nadradenosti. Napriek tomu mnoho členov uznalo, že aj keď má medzinárodná justícia ďaleko k dokonalosti, predstavuje najväčšiu nádej na ukončenie beztrestnosti a riešenie zločinov ako genocída, ak pri ich riešení vnútroštátne súdnictvo zlyháva. Členovia tiež zdôraznili, že ratifikácia Rímskeho štatútu bola a zostáva na zvrchovanom rozhodnutí štátov.

Sidiki Kaba odpovedal na otázky z pléna a ukončil rozpravu.

7. Schválenie zápisníc z pondelka 19. júna 2017

Zápisnice boli schválené.

8.

Zlepšenie pomoci a účinnosti rozvoja v rámci spolupráce EÚ – AKT

Výbor pre hospodársky rozvoj, financie a obchod

Spoluspravodajcovia: Sebastian C. Kopulande (Zambia) a Neoklis Sylikiotis

Sebastian C. Kopulande (Zambia) a Neoklis Sylikiotis predstavili správu, pričom zdôraznili skutočnosť, že rozvojová pomoc by mala mať pokiaľ možno formu grantov a nie pôžičiek, mala by byť v súlade s cieľmi udržateľného rozvoja a mala by zodpovedať potrebám prijímajúcich krajín.

Rečníci: György Hölvényi, Zénon Ndaruvukanye (Burundi), Cécile Kashetu Kyenge, Arne Gericke, Abadula Gemeda Dago (Etiópia), Nathalie Griesbeck, Halifa Sallah (Gambia), Michel Kamano (Guinea), Abdikadir Omar Aden (Keňa), Joachim Zeller, Maria Arena, Maurice Ponga, Pedro Silva Pereira, Clifford Andre (Seychely), Andre Misiekaba (Surinam), Adjedoue Weidou (Čad) a Domenico Rosa (Európska komisia).

Členovia poznamenali, že krajiny by sa mali snažiť čo najskôr zbaviť závislosti od pomoci, a že hoci táto pomoc môže podporiť rozvoj, rovnako dôležité alebo ešte dôležitejšie sú aj ďalšie faktory ako stabilné politiky, zodpovedné riadenie a správa zdrojov a tiež medzinárodné, vonkajšie faktory ako obchodné vzťahy alebo boj proti nezákonným finančným tokom.

Vzniesla sa kritika proti skutočnosti, že mnohé členské štáty EÚ si neplnia záväzok vynakladať 0,7 % HND na rozvojovú pomoc. Iní členovia zase upozornili, že EÚ a jej členské štáty sú aj tak najväčším svetovým darcom. Pomoc by sa mala zameriavať hlavne na odvetvia, ktoré prispievajú k rastu a ku konkurencieschopnosti. Členovia vyslovili rozdielne názory na to, či by sa mohla rozvojová pomoc podmieniť spoluprácou pri riadení migrácie a či by mohli byť prostriedky na rozvojovú pomoc použité na zlepšenie bezpečnosti.

Sebastian C. Kopulande (Zambia) a Neoklis Sylikiotis ukončili rozpravu.

9. Naliehavá téma č. 2: situácia v Burundi

Rečníci: Joaquin Tasso Vilallonga (ESVČ), Joachim Zeller, Gabriel Ntisezerana (Burundi), Cécile Kashetu Kyenge, Musa Hussein Naib (Eritrea), Halifa Sallah (Gambia), Bodil Valero, Abdikadir Omar Aden (Keňa), Phel Parkies (Južná Afrika), Frank Engel, Maria Arena, Krzysztof Hetman, Fitz Jackson (Jamajka), David Martin, Maurice Ponga. Joaquin Tasso Vilallonga (ESVČ) a Gabriel Ntisezerana (Burundi).

Mnohí poslanci sa zhodli na tom, že situácia v Burundi je znepokojivá, zatiaľ čo zástupca Burundi v podrobnom vystúpení uviedol, že situácia sa zlepšuje. Niekoľko poslancov vyjadrilo poľutovanie nad tým, že nedošlo k dohode na kompromisnom uznesení. Diskutovalo sa tiež o kontroverzných stanoviskách ku zmrazeniu rozvojovej pomoci.

Členovia AKT a EP vyzdvihli úsilie susedných krajín pri poskytovaní starostlivosti a ubytovania utečencom z Burundi. Niekoľkí členovia odsúdili etnické rozdiely, nedodržiavanie základných práv a zastrašovanie opozičných skupín a médií. Niektorí členovia žiadali vykonanie služobnej cesty na účely zistenia potrebných skutočností do Burundi, iní sa vyjadrili, že vzhľadom na rozsiahle správy medzinárodných organizácií prítomných v Burundi by bola takáto cesta zbytočná.

10. Správa o Konferencii o mládeži

Bora Kamwanya z profesijnej siete mládeže AKT, ktorá so súhlasom zhromaždenia výnimočne dostala slovo a Youssouf Goumaneh (Džibutsko) predniesli správu a vyzdvihli túto iniciatívu ako spôsob zvyšovania záujmu a účasti mladých ľudí na spolupráci AKT – EÚ. Nastolené boli tieto otázky: lepší prístup k mobilite pre mladých ľudí z krajín AKT vo forme stáží, vzdelávanie o zmene klímy a vyhliadky mladých farmárov v krajinách AKT.

Rečníci: Arne Lietz a Halifa Sallah (Gambia).

11. Správa o Fóre žien

Maria Arena informovala zhromaždenie o tom, že témou fóra boli „rodové otázky migrácie“ a že sa kládol dôraz na potreby migrantiek, ktoré sú často vystavené násiliu, diskriminácii a nedostatku ekonomických príležitostí.

Rečníci: Halifa Sallah (Gambia).

(Rokovanie sa skočilo o 19.21 h.)